രണ്ടാംശ്രമത്തില് സഹലിന് നാലാംറാങ്കിന്റെ തിളക്കം പെരിന്തല്മണ്ണ: ആദ്യശ്രമത്തില് പരാജയപ്പെട്ടെങ്കിലും മങ്കട കടന്നമണ്ണ സ്വദേശി കെ.സഹലിന് ഇത്തവണ എന്ജിനീയറിംഗ് എന്ട്രന്സില് നാലാംറാങ്കിന്റെ തിളക്കം. കടന്നമണ്ണ കര്മൂക്കില് അനീസുദ്ദീന്സജ്ന ദമ്ബതികളുടെ മൂത്തമകനാണ്. കഴിഞ്ഞ തവണ കോച്ചിംഗിന് പോവാതെയാണ് എന്ട്രന്സ് എഴുതിയത്. ഇത്തവണ പാലായിലെ കോച്ചിംഗ് സെന്ററില് പരിശീലനം നേടി . രാവിലെ ആറുമണി തൊട്ടുള്ള കൃത്യമായ പഠനാന്തരീക്ഷവും ഓരോ ക്ലാസുകളും കഴിയുമ്ബോഴുള്ള വിലയിരുത്തലുകളുമാണ് റാങ്ക് നേടാന് സഹായിച്ചത്. ജെയിന്,ജെ.ഇ.ഇ അഡ്വാന്സ്ഡ് തുടങ്ങിയ പരീക്ഷകളും എഴുതിയിട്ടുണ്ട്. അഖിലേന്ത്യാ തലത്തില് 10,000ത്തിനുള്ളില് റാങ്ക് ലഭിക്കുമെന്നാണ് പ്രതീക്ഷിക്കുന്നതെന്ന് സഹല് കേരളകൗമുദിയോട് പറഞ്ഞു.മെക്കാനിക്കല് വിഭാഗത്തില് ഐ.ഐ.ടിയില് ചേര്ന്ന് പഠിക്കാനാണ് താത്പര്യം. മങ്കട ജി.എച്ച്.എസ്.എസിലായിരുന്നു പഠനം. എസ്.എസ്.എല്.സിക്ക് എല്ലാ വിഷയങ്ങള്ക്കും എ പ്ലസ് നേടി. പ്ലസ് ടുവിന് ഒരു വിഷയത്തിനൊഴികെ എല്ലാ വിഷയങ്ങള്ക്കും എ പ്ലസുണ്ട്. എട്ടാംക്ളാസ് വിദ്യാര്ത്ഥിനിയായ സന്ഹ, നാലാം ക്ളാസ് വിദ്യാര്ത്ഥിനിയായ മിന്ഹ എന്നിവരാണ് സഹോദരിമാര്.